एमआई केप टाउन

एमआई केप टाउन () साउथ अफ़्रीका टी20 लीग की केपटाउन स्थित एक फ्रैंचाइज़ी है। टीम का गठन सन् 2022 में किया गया था तथा इसने पहली बार एसए20 टूर्नामेंट के उद्घाटन सत्र में भाग लिया था। टीम का घरेलू मैदान न्यूलैंड्स क्रिकेट ग्राउंड, केपटाउन है। टीम के कप्तान कैरोन पोलार्ड और कोच रॉबिन पीटरसन हैं। फ्रैंचाइज़ी का स्वामित्व रिलायंस इंडस्ट्रीज की सहायक कंपनी इंडियाविन स्पोर्ट्स के पास है।

इतिहास
अगस्त 2022 में क्रिकेट दक्षिण अफ्रीका (सीएसए) ने एसए20 के नाम से 2023 में शुरू होने वाली एक ट्वेंटी-20 क्रिकेट प्रतियोगिता की घोषणा की। प्रतियोगिता में केपटाउन सहित दक्षिण अफ़्रीका के छह अलग-अलग शहरों का प्रतिनिधित्व करने वाली टीमों को सितंबर 2022 में दक्षिण अफ्रीका में नीलामी में रखा गया था। केपटाउन फ्रैंचाइज़ी को रिलायंस इंडस्ट्रीज के नेतृत्व वाली मुंबई इंडियंस ने खरीदा था। टीम ने जनवरी 2023 में अपने सोशल मीडिया हैंडल के माध्यम से अपने लोगो और जर्सी का अनावरण किया था।

प्रदर्शन
2023 सीज़न
2023 का सीज़न एसए20 का पहला सीज़न था। इस सीज़न में टीम के कप्तान राशिद खान थे। टीम प्रतियोगिता में निराशाजनक प्रदर्शन करते हुए लीग चरण में 10 मैचों में से 3 जीत और 7 हार के साथ आखिरी स्थान पर रही थी।

2024 सीज़न
इस सीज़न में टीम के कप्तान कैरोन पोलार्ड थे। पिछले साल की तरह ही टीम प्रतियोगिता में निराशाजनक प्रदर्शन करते हुए लीग चरण में 10 मैचों में से 3 जीत और 7 हार के साथ आखिरी स्थान पर रही थी।

इन्हें भी देखें
मुंबई इंडियंस
एमआई न्यूयॉर्क
एमआई अमीरात

सन्दर्भ

बाहरी कड़ियाँ
 एमआई केपटाउन की आधिकारिक वेबसाइट
 एसए-20 वेबसाइट - एमआई केपटाउन

श्रेणी:क्रिकेट
श्रेणी:क्रिकेट टीम
श्रेणी:दक्षिण अफ़्रीका